மற்றொரு உண்மையும் பெருநிறுவன மற்றும் நிதியியல் பிரபுத்துவத்தால் மிகப் பெரியளவிலான தொகைகள் கொள்ளையடிக்கப்பட்டு வருவதை அம்பலப்படுத்துகிறது. இவ்வார ஆரம்பத்தில், வோல் ஸ்ட்ரீட் ஜேர்னல் குறிப்பிடுகையில், உலகளாவிய நிதியியல் பொறிவின் உச்சத்தில் 2008 இல் பங்கு விருப்பத்தெரிவைப் பெற்ற 350 கோல்ட்மன் சாச்ஸ் நிர்வாகிகள் மற்றும் பொதுக்குழு உறுப்பினர்கள், இந்த விருப்பத்தெரிவு இந்தாண்டு காலாவதியாகும் காலத்திற்குள் 3 பில்லியன் டாலர்கள் குவித்திருப்பார்கள் என்று அறிவித்தது.